### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 26. februar 2025 har vedtaget Magistratens foranstående indstilling af 18. februar 2025.

Enhedslisten de Rød-Grønnes byrådsgruppe kunne ikke tiltræde indstillingen.

###

Offentlig fremlæggelse af forslag til Lokalplan nr. 1204,

Nyt boligområde ved [adresse] i Trige, og Tillæg nr. 137 til Kommuneplan 2017.

### Resume

Lokalplanområdet, der både er privat og kommunalt ejet, er 28,1 ha stort, beliggende ved [adresse]. Planen er udarbejdet efter anmodning fra privat og kommunal bygherre.

Formålet med lokalplanen er at skabe grundlag for opførelsen af et nyt, varieret og grønt boligområde med villaer, rækkehuse og etageboliger samt seks gruppers dagtilbud og seks hektar bynær rekreativ skov.

Torben Thomsen er i overensstemmelse med kommuneplanens mål, men ikke med planens rammer. Der er derfor udarbejdet et kommuneplantillæg, som ændrer på de konkrete rammeområder.

Der foreligger forslag til udbygningsaftale med bygherren.

Der er afholdt en forudgående offentlig høring, hvor der indkom 12 høringssvar, som primært forholdt sig til øget trafikbelastning og bebyggelsens højde.

### Beslutningspunkter

Det indstilles, at

1) Forslag til Lokalplan nr. 1204 godkendes til offentlig fremlæggelse.

2) forslag til Tillæg nr. 137 til Kommuneplan 2017 godkendes til offentlig fremlæggelse.

3) forslag til udbygningsaftale godkendes til offentlig fremlæggelse.

4) bemærkninger fra den forudgående offentlige høring håndteres som det fremgår af indstillingens afsnit 5.6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 18-02-2025

Preben Andreasen: 6

Fremsendes til [adresse] med bemærkning, at Magistraten i mødet den 18. februar 2025 anbefaler, at byrådet tiltræder Magistratsafdelingen for Teknik og Miljøs indstilling af 22. januar 2025.

Rådmand Simon Lassen var forhindret i at deltage i sagens behandling.